દ્વારકા ના વરવાળા ગામે રહેતો ધીરજલાલ પરસોતમ અશ્વાર નામનો શખ્શ શેળા નામના વન્ય જીવ નું વેચાણ કરતો હોવાનું સામે આવતા પોરબંદર વન વિભાગે પોરબંદર ની ગ્રીન વાઈલ્ડલાઈફ કન્ઝર્વેશન સોસાયટી અને ડબ્લ્યુ સી સી એસ ના સભ્યો ને સાથે રાખી છટકું ગોઠવ્યું હતું અને ગત મોડી રાત્રે આ શેળા ની ડીલેવરી આપવા આવનાર ચાર જેટલા શખ્સો ની ધરપકડ કરી હતી અને ત્યાર બાદ અન્ય બે શખ્સો ને પણ ઝડપી લેવાયા હતા વન વિભાગે સૌ પ્રથમ ડમી ગ્રાહક ઉભો કર્યો હતો અને ધીરજલાલ ને તાંત્રિક વિધિ માટે અને રાતોરાત કરોડપતિ બની જવાની વિધિ માટે શેળા ની જરૂર છે તેમ જણાવતા ધીરજલાલે દસ લાખ રૂપિયા થશે તેવું જણાવ્યું હતું આથી ડમી ગ્રાહકે હા પાડતા ધીરજલાલ ને શેળા સાથે પોરબંદર ના પક્ષી અભયારણ્ય નજીક બોલાવ્યો હતો જ્યાં ગત મોડી રાત્રે મીઠાપુર રહેતો અને દરજીકામ કરતો દીપેન ભીખુ પરમાર(ઉવ ૪૦),દ્વારકા ના વરવાળા ગામે રહેતો હુસેન ફકીરમામદ સૈયદ(ઉવ ૪૯),જામનગર રહેતો આસિફ અનવર શફીયા (ઉવ ૩૪),મૂળ જામજોધપુર ના બમથીયા ગામનો રહેવાસી અને હાલ જામનગર રહેતો મુળજી ખોડા બગડા (ઉવ ૩૮)નામના ચાર શખ્શ શેળા ને લઇ અને પક્ષી અભયારણ્ય નજીક આવ્યા હતા આથી વન વિભાગ ના અધિકારીઓ એ તેમને ઘેરી લીધા હતા અને તુરંત તમામ ની ધરપકડ કરી હતી અને પુછપરછ કરતા મુખ્ય આરોપી ધીરજલાલ દ્વારકા હોવાનું જણાવ્યું હતું આથી વન વિભાગે તેને પણ દ્વારકા થી ઝડપી લીધો હતો અને શેળા ને જંગલ માં થી પકડી અને આ શખ્સો ને આપનાર અંગે પુછપરછ કરતા તેમને આ શેળો જામજોધપુર ના બમથીયા ગામે રહેતા પબા વલ્લભ ગુજરાતી નામના શખ્સે આપ્યો હોવાની કબુલાત આપતા વન વિભાગે તેની પણ જામજોધપુર થી ધરપકડ કરી હતી અને આ શખ્સો ની વધુ પુછપરછ હાથ ધરી છે અને શેળો વન વિભાગ ના શેડ્યુલ -૪ માં આવતો હોવાથી તમામ પાસે થી દંડ વસુલવાની કાર્યવાહી હાથ ધરી છે શેળા નું વજન પ્રમાણે વેચાણ થતું હોવાથી ૭૭૬ ગ્રામ ના આ શેળા ની કીમત આ દસ લાખ નક્કી કરી હતી અને આ દસ લાખ માં થી શેળો આ શખ્સો ને આપનાર ને વીસ હજાર ઉપરાંત ધીરજલાલ ને એક લાખ આપવાનું નક્કી કરાયું હતું આ શખ્સો એ અગાઉ પણ આ પ્રકાર નું કૃત્ય કર્યું છે કે નહી તે અંગે પણ વન વિભાગે દેવભૂમિ દ્વારકા અને જામનગર વન વિભાગ ને આ શખ્સો અંગે જાણ કરી વધુ તપાસ હાથ ધરી છે